Diari Oficial de la Generalitat Valenciana


Sumari del DOGV 5570, del 03-08-2007 (2007/9768)

RESOLUCIÓ de 23 de juliol de 2007, del director general de Relacions amb Les Corts i Secretariat del Consell, de la Conselleria de Presidència, per la qual disposa la publicació del conveni marc de col·laboració entre la Conselleria de Territori i Habitatge de la Generalitat i Fomento Agrícola Castellonense, SA (FACSA), per a la promoció i el fomento de la calidad ambiental.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5570

Data del DOGV
:   03-08-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9768


Data del document
:   23-07-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Territori i Vivenda
    * cooperació administrativa
    * sector agrari

RESOLUCIÓ de 23 de juliol de 2007, del director general de Relacions amb Les Corts i Secretariat del Consell, de la Conselleria de Presidència, per la qual disposa la publicació del conveni marc de col·laboració entre la Conselleria de Territori i Habitatge de la Generalitat i Fomento Agrícola Castellonense, SA (FACSA), per a la promoció i el fomento de la calidad ambiental. [2007/9768]  
La conselleria de Territori i Habitatge de la Generalitat i Fomento Agrícola Castellonense, SA ?FACSA-, han subscrit, després de la tramitació prèvia reglamentària, el 15 de març de 2007, el Conveni marc de col·laboració per a la promoció i el foment de la qualitat ambiental, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis amb el número 0996/2007, i que figura com a annex d'esta resolució.  
València, 23 de juliol de 2007. El director general de Relacions amb les Corts i Secretariat del Consell: Ángel Mompó Romero.  
Conveni marc de col·laboració entre la conselleria de Territori i Habitatge de la Generalitat i Fomento Agrícola Castellonense, SA - FACSA - per a la Promoció I El Foment De La Qualitat Ambiental  
València, 15 de març de 2007  
REUNITS  
D'una part, el conseller de Territori i Habitatge de la Generalitat, Sr. Esteban González Pons, de conformitat amb el Decret 2/2006, de 29 de maig, del president de la Generalitat, pel qual s'assigna la titularitat de les conselleries en què s'organitza l'administració de la Generalitat, en nom i representació d'aquesta, d'acord amb les facultats que li confereix la Llei 5/1983, de 30 de desembre, de Govern Valencià.  
I d'una altra, el Sr. Juan Antonio Llopis Nicolau, en nom i representació de Fomento Agrícola Castellonense, SA, d'ara endavant FACSA, amb domicili social a Castelló, carrer Major 82-84, com a apoderat i facultat per a la firma del present conveni segons escriptura atorgada pel notari de Castelló Sr. Francisco Lapuerta Fenollosa de data 8 novembre del 1994 i número de protocol 3460.  
Ambdues parts es reconeixen mútuament la competència i la capacitat suficient per a subscriure el present conveni i, a l'efecte,  
MANIFESTEN  
PRIMER  
En el marc del mandat global de protecció del medi ambient de l'article 45 de la Constitució i d'acord amb la distribució competencial establida en aquesta, l'article 50.6 de l'Estatut d'Autonomia de la Comunitat Valenciana, aprovat mitjançant una Llei orgànica 1/2006, de 10 d'abril, atorga a la Generalitat Valenciana les competències de desenvolupament legislatiu i execució de la legislació bàsica de l'Estat en matèria de medi ambient, sense perjudici de les facultats per a establir normes addicionals de protecció.  
Segons el que disposa el Decret 8/2004, de 3 de setembre, del president de la Generalitat, les competències en matèria de medi ambient estan assignades a la conselleria de Territori i Habitatge.  
Per la seua banda, el Decret 137/2006, de 29 de setembre, del Consell, pel qual s'aprova el Reglament orgànic i funcional de la conselleria de Territori i Habitatge atribueix a la Direcció General de Qualitat Ambiental les competències en matèria d'avaluació i difusió de la qualitat ambiental.  
SEGON  
L'empresa FACSA realitza una tasca fonamental per a solucionar problemes relacionats amb el cicle integral de l'aigua, proposant solucions integrals per als seus clients sobre la gestió de sistemes de proveïment i sanejament.  
En aquest sentit, una de les finalitats que inspira l'activitat de FACSA és la promoció empresarial en benefici del medi ambient, referit al cicle integral de l'aigua. Aquest interés exigeix una gestió empresarial respectuosa amb el medi ambient i capaç de transformar els costos associats al compliment de la normativa mediambiental en un factor estratègic de competitivitat i rendibilitat empresarial.  
Per tot el que s'ha exposat, ambdues parts acorden formalitzar el present conveni marc de col·laboració d'acord amb les següents,  
CLÀUSULES  
PRIMERA. OBJECTE  
Constitueix l'objecte d'aquest conveni marc l'establiment de les directrius generals que regulen en el futur les relacions entre la conselleria de Territori i Habitatge, a través de la Direcció de la Qualitat Ambiental, i FACSA, a fi de dur a terme actuacions conjuntes dirigides a la promoció i el foment de la qualitat ambiental de l'empresa.   
També és objecte d'aquest conveni la introducció de mecanismes interns de gestió mediambiental d'acord amb les línies d'actuació previstes en la clàusula següent, en les quals inclourà tant la reducció de la contaminació de les activitats exercides per l'empresa com la formació del seu personal, amb el suport de la Direcció General de Qualitat Ambiental.   
Aquests mecanismes seran:  
Adequació periòdica de la política mediambiental segons les noves exigències de l'entorn, mitjançant el disseny i la implantació d'un sistema de gestió mediambiental d'acord amb la norma UNE-EN ISO 14692, així pot arribar a aconseguir el lideratge en qualitat i gestió mediambiental.  
Orientar els processos, activitats i decisions de l'empresa a la satisfacció de les expectatives i necessitats dels seus clients, tenint sempre present el respecte, la conservació i la millora del medi ambient.  
Establiment d'un programa d'informació i formació dels treballadors de l'empresa per a qualificar i sensibilitzar-los en qüestions mediambientals que afecten les tasques quotidianes de l'empresa.   
SEGONA. LÍNIES D'ACTUACIÓ  
Sense perjudici que la Comissió descrita en la clàusula quarta promoga altres actuacions, s'estableixen com a línies preferents d'actuació les següents:  
Reunions sectorials dirigides als tècnics dels diversos departaments de l'empresa amb l'objecte de demanar inquietuds i opinions sobre la situació mediambiental de les activitats que exerceixen.   
Accions de foment i desenvolupament del Sistema Comunitari d'Ecogestió i Ecoauditoria (EMAS) en l'empresa, amb el suport de la Direcció General de Qualitat Ambiental com a òrgan competent en matèria d'avaluació i difusió de qualitat ambiental, tant en qüestions d'assessorament com en la implementació.  
Organització d'activitats conjuntes, com ara seminaris, jornades, conferències, etc., facilitant així la millora en la formació contínua en matèria mediambiental als professionals de l'empresa. La Direcció General de Qualitat Ambiental treballarà juntament amb el departament corresponent de FACSA per a coordinar i impartir formació al personal de FACSA en relació a temes mediambientals que puguen ser d'interés per al desenvolupament de les tasques professionals.   
Realitzar un programa d'actuacions de sensibilització per al personal de l'empresa, i fins i tot per als clients d'aquesta, basant-se en els vectors mediambientals afectats per l'activitat de l'empresa.   
Promoure, impulsar i desenvolupar programes d'adequació mediambiental i reducció de la contaminació i de l'impacte mediambiental de les activitats i processos de l'empresa.  
La col·laboració recollida en el present conveni podrà ser objecte de desplegament i concreció per mitjà de convenis singulars, en els quals s'inclourà detalladament, la dimensió i abast de la cooperació, com també els compromisos de tota índole que assumeixen les parts.  
TERCERA. APORTACIÓ ECONÒMICA  
El present conveni no genera obligacions econòmiques per a cap de les parts.  
QUARTA. COMISSIÓ DE SEGUIMENT  
Per al desenvolupament del present conveni es crea una Comissió de Seguiment amb la finalitat d'estudiar i determinar les actuacions concretes, com supervisar aquelles actuacions que, en el marc d'aquest, les parts duguen a terme.  
Aquesta comissió estarà presidida pel director general de Qualitat Ambiental de la conselleria de Territori i Habitatge, o persona en qui delegue, ostentant la vicepresidència d'aquesta el president de FACSA, o persona en qui delegue.   
La Comissió estarà integrada, a més, per dos representants de cada una de les parts firmants d'aquest conveni, designades per elles, que proposaran tots els suggeriments i alternatives que puga comportar el desenvolupament d'aquest durant la seua vigència.  
La Comissió es reunirà, com a mínim, una vegada a l'any, com també quan ho sol·liciten els representants de qualsevol de les parts firmants del conveni.  
CINQUENA. VIGÈNCIA  
El present conveni entrarà en vigor a partir de la data de la seua formalització i tindrà una vigència d'un any, prorrogant-se de forma tàcita per períodes anuals, excepte denúncia per qualsevol de les parts.  
El conveni pot ser denunciat per qualsevol de les parts bastant, a l'efecte, comunicació escrita a l'altra part amb una antelació de tres mesos a la finalització del seu període inicial de vigència o de qualsevol de les seues pròrrogues, en aquest cas, ha de salvaguardar-se la vigència dels acords específics que en aqueix moment es troben operatius, llevat que ambdós parts acorden una altra cosa.  
SISENA. CAUSES D'EXTINCIÓ  
El present conveni s'extingirà, pel terme de la seua vigència i per l'incompliment i el mutu acord, per qualsevol de les causes previstes en la legislació vigent aplicables a la matèria objecte d'aquest.  
SETENA. DIFUSIÓ  
Ambdues parts es comprometen a donar la major difusió al present conveni a través dels seus propis mitjans gràfics i electrònics.  
Així mateix, s'acorda celebrar conjuntament una jornada informativa a fi de divulgar entre el personal de FACSA la firma del present conveni, les condicions necessàries per a l'efectiva aplicació i les conseqüències d'ordre mediambiental que se'n deriven.  
HUITENA. NATURALESA  
El present conveni té naturalesa administrativa, i estant exclosa l'aplicació directa de la legislació general de contractació administrativa, es regirà per les seues pròpies clàusules i, en el no previst, pels principis d'aquesta legislació i els generals de l'ordenament juridicoadministratiu.  
I en prova de conformitat amb tot el que antecedeix, ambdues parts subscriuen aquest conveni en triple versió exemplar en el lloc i la data en l'encapçalament expressats.  
El conseller de Territori i Habitatge: Esteban González Pons.  
L'apoderat de FACSA. Juan Antonio Llopis Nicolau.